ဥပဒေကြမ်း ကော်မတီ၊ ပြည်သူ့လွှတ်တော်

**ပြည်သူ့လွှတ်တော် ဥပဒေကြမ်းကော်မတီ** သည် ပြည်သူ့လွှတ်တော်ဆိုင်ရာ ဥပဒေပုဒ်မ ၂၁ နှင့် ပုဒ်မ ၂၇ နှင့် ပြည်သူ့လွှတ်တော်အစည်းအဝေး ဆုံးဖြတ်ချက်တို့အရ  ပြည်သူ့လွှတ်တော် ကိုယ်စားလှယ် (၁၅)ဦးဖြင့် ဖွဲ့စည်းထားသော အမြဲတမ်းကော်မတီ ဖြစ်သည်။ 

တတိယအကြိမ် ပြည်သူ့လွှတ်တော်သက်တမ်းတွင် ဥပဒေကြမ်းကော်မတီ ဥက္ကဋ္ဌမှာ ဒဂုံမဲဆန္ဒနယ် ဒေါက်တာနန္ဒကျော်စွာဖြစ်ပြီး၊ အတွင်းရေးမှူးမှာ အမရပူရမဲဆန္ဒနယ် ဦးသိန်းထွန်းဦး ဖြစ်သည်။

## သက်တမ်း 
၂၀၁၃ ခုနှစ်၊ ပြည်သူ့လွှတ်တော်ဆိုင်ရာနည်းဥပဒေများအရ လွှတ်တော်ကော်မတီများ၏ သက်တမ်းသည် လွှတ်တော်၏သက်တမ်းနှင့်အညီ ဖြစ်ပြီး၊ လွှတ်တော်ဥက္ကဋ္ဌသည် ကော်မတီ၏ သက်တမ်း တစ်နှစ်ပြည့်မြောက်သည့်အခါတိုင်း ပြန်လည်သုံးသပ်ပြီး လိုအပ်ပါက ကော်မတီဝင်များကို သင့်လျော်သလို လဲလှယ်အစားထိုး တာဝန်ပေးအပ်နိုင်သည်။ 

## တာဝန်၊ လုပ်ပိုင်ခွင့်၊ ရပိုင်ခွင့် 
၂၀၁၃ ခုနှစ်၊ ပြည်သူ့လွှတ်တော်ဆိုင်ရာနည်းဥပဒေများ၏ အခန်း(၈) တွင် ဥပဒေကြမ်းကော်မတီ၏ တာဝန်များ၊ လုပ်ပိုင်ခွင့်များ၊ အစီရင်ခံစာတင်ပြခြင်းများကို ပြဋ္ဌာန်းထားသည်။ 

## ပထမအကြိမ် ပြည်သူ့လွှတ်တော် 
### ပထမအကြိမ် ပြည်သူ့လွှတ်တော် ဥပဒေကြမ်းကော်မတီ စတင်ဖွဲ့စည်းခြင်း (၁ မတ် ၂၀၁၁) 
မြန်မာနိုင်ငံ၏ ဥပဒေပြုရေးယန္တရားသစ်တွင် အဓိကကျသော ပြည်သူ့လွှတ်တော် ဥပဒေကြမ်းကော်မတီကို ၂၀၁၁ ခုနှစ်၊ မတ်လ ၁ ရက်နေ့ ကျင်းပသော ပထမအကြိမ် ပြည်သူ့လွှတ်တော် ပုံမှန် အစည်းအဝေး ဒုတိယနေ့တွင် စတင်ဖွဲ့စည်းခဲ့သည်။ ပြည်သူ့လွှတ်တော်ဥက္ကဋ္ဌ သူရဦးရွှေမန်းသည် ပြည်သူ့လွှတ်တော်ဆိုင်ရာ ဥပဒေပုဒ်မ ၂၁ နှင့် ပြည်သူ့လွှတ်တော်ဆိုင်ရာ နည်းဥပဒေ ၃၃ နှင့် ၄၀ တို့အရ ပေးအပ်ထားသော လုပ်ပိုင်ခွင့်များကို အသုံးပြု၍ ဤကော်မတီကို ဖွဲ့စည်းခဲ့ခြင်း ဖြစ်သည်။  

ဥပဒေကြမ်းကော်မတီကို အဖွဲ့ဝင် ၁၅ ဦးဖြင့် အောက်ပါအတိုင်း ဖွဲ့စည်းခဲ့သည်။ ကော်မတီကို ဒဂုံမဲဆန္ဒနယ်မှ ဦးနန္ဒကျော်စွာသည် ပထမအကြိမ် ပြည်သူ့လွှတ်တော် ဒုတိယဥက္ကဋ္ဌ တာဝန်နှင့်အတူ ဥပဒေကြမ်းကော်မတီ ဥက္ကဋ္ဌအဖြစ် ပူးတွဲ တာဝန်ယူခဲ့သည်။

၂၀၁၁ ခုနှစ်၊ဩဂုတ် ၂၂ရက်နေ့တွင် ကျင်းပသည့် ပထမအကြိမ် ပြည်သူ့လွှတ်တော် ဒုတိယပုံမှန် အစည်းအဝေး ပထမနေ့တွင် လွှတ်တော်၏ လုပ်ငန်းလိုအပ်ချက်အရ ပြည်သူ့လွှတ်တော်၊ဥပဒေကြမ်းကော်မတီ ဥက္ကဋ္ဌ တာဝန်ယူထားသူ ပထမအကြိမ် ပြည်သူ့လွှတ်တော် ဒုတိယဥက္ကဋ္ဌ ဒဂုံမဲဆန္ဒနယ်မှ ဦးနန္ဒကျော်စွာ အား တည်ဆဲဥပဒေများ စိစစ်သုံးသပ်ရေး ကော်မရှင် ဥက္ကဋ္ဌ အဖြစ် ပြောင်းရွှေ့တာဝန် ပေးအပ်ခဲ့သည့်အတွက်    ဦးတီခွန်မြတ်သည် ပထမအကြိမ် ပြည်သူ့လွှတ်တော် ဥပဒေကြမ်း ကော်မတီ ဥက္ကဋ္ဌ ဖြစ်လာခဲ့သည်။ ယခင် အဖွဲ့ဝင် ဖြစ်သူ ဦးစောလှထွန်းသည် ကော်မတီ၏ အတွင်းရေးမှူး အဖြစ် တာဝန် အပ်နှင်းခံရသည်။

## ဒုတိယအကြိမ် ပြည်သူ့လွှတ်တော် 
ဒုတိယအကြိမ် ပြည်သူ့လွှတ်တော် ဥက္ကဋ္ဌ ဦးဝင်းမြင့် သည် ပြည်သူ့လွှတ်တော် ၏ အမြဲတမ်းကော်မတီလေးခုအနက် ဥပဒေကြမ်းကော်မတီနှင့် ပြည်သူ့ငွေစာရင်း ကော်မတီ တို့ကို ၂၀၁၆ ခုနှစ်၊ ဖေဖော်ဝါရီလ ၄ ရက်နေ့တွင် ကျင်းပသော ဒုတိယအကြိမ် ပြည်သူ့လွှတ်တော် ပထမပုံမှန်အစည်းအဝေး ဒုတိယနေ့တွင် ဖွဲ့စည်းခဲ့သည်။

ပြည်သူ့လွှတ်တော် ဥပဒေကြမ်းကော်မတီကို အဖွဲ့ဝင် ၁၅ ဦးဖြင့် ဖွဲ့စည်းခဲ့ပြီး နောင်ချိုမြို့နယ် မှ အမျိုးသား ဒီမိုကရေစီအဖွဲ့ချုပ် (NLD) ကိုယ်စားလှယ် ဦးထွန်းထွန်းဟိန် က ဥက္ကဋ္ဌအဖြစ် လည်းကောင်း၊ ကျိုင်းတုံမြို့နယ် မှ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP) ကိုယ်စားလှယ် ဦးစတီဖန် က အတွင်းရေးမှူးအဖြစ် လည်းကောင်း တာဝန်ပေးအပ်ခြင်း ခံခဲ့ရသည်။  

အဖွဲ့ဝင် ၁၅ ဦးဖြင့် ဖွဲ့စည်းထားသော ဒုတိယအကြိမ် ပြည်သူ့လွှတ်တော် ဥပဒေကြမ်းကော်မတီ၏ အဖွဲ့ဝင်များစာရင်းမှာ အောက်ပါအတိုင်း ဖြစ်သည် -

### ၁။ စတင်ဖွဲ့စည်းခြင်း (၂၀၁၆ ခုနှစ်၊ ဖေဖော်ဝါရီလ ၅ ရက်) 
ဒုတိယအကြိမ် ပြည်သူ့လွှတ်တော်၏ ပထမပုံမှန်အစည်းအဝေးတွင် အောက်ပါအတိုင်း စတင်ဖွဲ့စည်းခဲ့သည် -

### ၂။ ပြင်ဆင်ဖွဲ့စည်းခြင်း (၂၀၁၆ ခုနှစ်၊ နိုဝင်ဘာလ ၂၈ ရက်) 
အမျိုးသားဒီမိုကရေစီအဖွဲ့ချုပ် သည် ၂၀၁၆ ခုနှစ်၊နိုဝင်ဘာလ ၁၆ရက်နေ့တွင်  ပြည်သူ့လွှတ်တော်ကိုယ်စားလှယ်များဖြစ်ကြသည့်  ဦးစိန်ဝင်း၊ ဦးဉာဏ်လင်း နှင့် ဒေါက် တာစိုးမိုးသူ တို့ကို ပါတီမှ ပေးအပ်ထားသည့် တာဝန်အသီးသီးမှ ရုတ်သိမ်းသည့် ပြစ်ဒဏ်ကို ချမှတ်ခဲ့သည်။နိုဝင်ဘာ ၂၈ရက်တွင် ပြည်သူ့လွှတ်တော်၌   လွှတ်တော်က ဖွဲ့စည်းထားသည့် ကော်မတီများတွင်  ပေးအပ်ထားသော တာဝန် အသီးသီးမှလည်း ဖယ်ရှားခဲ့သည့်အတွက် ဦးဉာဏ်လင်းသည် ဥပဒေကြမ်းကော်မတီမှ ဖယ်ရှားခံခဲ့ရသည်။ပထမအကြိမ် ပြင်ဆင်ဖွဲ့စည်းခဲ့သည့် ဥပဒေကြမ်းကော်မတီမှာ အောက်ပါအတိုင်းဖြစ်သည် -

### ၃။ ဆက်လက် ပြင်ဆင်ဖွဲ့စည်းခြင်း (၂၀၁၈ ခုနှစ်၊ မေလ ၁၅ ရက်) 
ဥက္ကဋ္ဌ ဦးထွန်းထွန်းဟိန် ပြည်သူ့လွှတ်တော် ဒုတိယဥက္ကဋ္ဌ ဖြစ်လာပြီးနောက် ဦးခင်မောင်ဝင်းသည် ဥပဒေကြမ်းကော်မတီ ဥက္ကဋ္ဌ ဖြင့်  အောက်ပါအတိုင်း ဒုတိယအကြိမ် ပြင်ဆင်ဖွဲ့စည်းခဲ့သည် -

## တတိယအကြိမ် ပြည်သူ့လွှတ်တော် 
၂၀၂၆ ခုနှစ်၊မတ်လ ၂၃ ရက် နေ့တွင်  တတိယအကြိမ် ပြည်သူ့လွှတ်တော် သည်  ဥပဒေကြမ်းကော်မတီ ကို အမြဲတမ်းအဖွဲ့ဝင် ၁၅ ဦးဖြင့် ဖွဲ့စည်းခဲ့သည်။ ဒေါက်တာနန္ဒကျော်စွာက ဦးဆောင်ပြီး တစညပါတီ၊ ပအိုဝ်းပါတီ၊ ရှမ်းနီ(တိုင်းလျန်)ပါတီဝင်တစ်ဦးစီ ထည့်သွင်းခန့်အပ်ခဲ့သည်။

## ကိုးကား
ကဏ္ဍ:ပြည်သူ့လွှတ်တော်